
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1018 

19 Ιουλίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της απόφασης συγκρότησης επιτροπής 
για τη σύνταξη νέου Δημοτικού και Κοινοτικού Κώδι¬ 


κα. 1 

Κατ' αποκοπή έξοδα κίνησης υπαλλήλων Ο.Τ.Α. 2 

Χορήγηση εφάπαξ αμοιβής στους διοικητικούς υπαλλή¬ 
λους της Σιβιτανιδείου Δημόσιας Σχολής Τεχνών και 
Επαγγελμάτων (Σ.Δ.Σ.Τ.Ε.) αρμοδιότητας του Υπουρ¬ 
γείου Εθνικής Παιδείας και Θρησκευμάτων. 3 


Τροποποίηση της υπ’ αριθμ. 1590/0051/29.6.2005 (ΦΕΚ 


986/Β/14.7.2005) απόφασης σύστασης ελεγκτικής 
ομάδας για τη διενέργεια ελέγχου στο έργο του Τα¬ 
μείου Συνοχής «ΠΑΘΕ/Τμήμα Υλίκη-Άγιος Κωνστα¬ 
ντίνος». 4 

Τροποποίηση της υπ’ αριθμ. 256312/2.3.2005 (ΦΕΚ 
300/Β/ 2005) απόφασης του Υπ. Αγροτικής Ανάπτυ¬ 
ξης και Τροφίμων ως προς την καταληκτική ημερομη¬ 
νία έκδοσης και υποβολής των τιμολογίων. 5 

Καθορισμός κομίστρωντου Οργανισμού ΑστικώνΣυγκοι- 

νωνιών Θεσσαλονίκης (Ο.Α.Σ.Θ.). 6 

Συγκρότηση πενταμελούς Υπηρεσιακού Συμβουλίου αρ¬ 
μόδιου για το προσωπικό του Επιμελητηρίου Δράμας 

(Ν.Π.Δ.Δ.). 7 

Σύσταση Νομικού Προσώπου με την επωνυμία «Σχολική 

Επιτροπή Γυμνασίου Δ.Δ.Γουμέρου». 8 

Αύξηση του αριθμού ημερών μετακίνησης εκτός έδρας 
του Οδηγού του Νομάρχη και του Οδηγού των Αντι- 
νομαρχών της Νομαρχιακής Αυτοδιοίκησης Αχάίας. 9 
Ανανέωση απαγόρευσης Θήρας για ορισμένο χρόνο Ση- 


μάντρων Ν. Χαλκιδικής». 10 


ΑΠΟΦΑΣΕΙ Σ 

Αριθ. 35353 (1) 

Τ ροποποίηση της απόφασης συγκρότησης επιτροπής για τη 
σύνταξη νέου Δημοτικού και Κοινοτικού Κώδικα 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 18 παράγραφος 18 του 


ν.2503/1997 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και άλ¬ 
λες διατάξεις». 

2. Τις διατάξεις του άρθρου 14 παρ. 2 ν. 3242/2004 «Ρυθμί¬ 
σεις για την οργάνωση και λειτουργία της Κυβέρνησης, τη δι¬ 
οικητική διαδικασία και τους ΟΤΑ» (ΦΕΚ. 102Α’). 

3. Το υπ’ αριθμ. Γ618/25.6.2004 έγγραφο του Συμβουλίου 
της Επικράτειας. 

4. Το υπ’ αριθμ. 1853/15.7.2004 έγγραφο του Πανεπιστη¬ 
μίου Αθηνών. 

5. Το υπ’ αριθμ. 2468/2.7.2004 έγγραφο ΚΕΔΚΕ. 

6. Το υπ’ αριθμ. 668/24.6.2004 έγγραφο ΠΟΕ ΟΤΑ. 

7. Το υπ’ αριθμ. 500/23.6.2004 έγγραφο ΠΟΠ ΟΤΑ. 

8. Το γεγονός ότι τα αναφερόμενα ως μέλη στο άρθρο 14 
του ν. 3242/2004 και υπο τα στοιχεία (ε) και (στ) Γ ενικοί Δι¬ 
ευθυντές, Τοπικής Αυτοδιοίκησης του ΥΠ. ΕΣ.Δ.Δ. Α. και Ανα¬ 
πτυξιακών Προγραμμάτων έχουν συνταξιοδοτηθεί και οι θέ¬ 
σεις παραμένουν κενές. 

9. Το γεγονός ότι από τις διατάξεις της παρούσας απόφα¬ 
σης, προκαλείται δαπάνη σε βάρος του Κρατικού προϋπο¬ 
λογισμού, η οποία θα καθοριστεί με άλλη απόφαση των αρ¬ 
μοδίων Υπουργών. 

10. Τις υπ’ αριθμ. 35442/6.9.2004, 56189/5.11.2004, 
63786/20.12.2004 και 24429/17.5.2005 αποφάσεις του 
Υπουργού Εσωτερικών, Δημόσιας Διοίκησηςκαι Αποκέ¬ 
ντρωσης, αποφασίζουμε: 

1) Τροποποιούμε την αριθμ. 35442/6.9.2004 απόφασή μας 
ως προς τον Ειδικό Εισηγητή Μάρκο Καραναστάση, ο οποί¬ 
ος από 1.4.2005 συμμετέχει στην Επιτροπή για τη σύνταξη 
νέου Δημοτικού και Κοινοτικού Κώδικα με την ιδιότητα του 
ειδικού εμπειρογνώμονα επί θεμάτων Τοπικής Αυτοδιοίκη¬ 
σης και όχι ως Ειδικός Συνεργάτης στο γραφείο του Γ ενικού 
Γραμματέα του ΥΠ.ΕΣ.Δ.Δ.Α., Αθαν. Βεζυργιάννη,που είχε 
οριστεί με την ανωτέρω απόφαση. 

2) Επίσης τροποποιούμε την 18504/11.4.2005 απόφαση 
μας ως προς το χρόνο περάτωσης του έργου και παρατεί¬ 
νουμε το χρόνο λειτουργίας της Επιτροπής για τη σύνταξη 
του νέου Δημοτικού και Κοινοτικού Κώδικα μέχρι 31.7.2005. 

Κατά τα λοιπά ισχύουν οι υπ’ αριθμ. 35442/6.9.2004, 
56189/ 5.11.2004, 63786/20.12.2004 και 24429/17.5.2005 
αποφάσεις μας. 

Η απόφαση αυτή, να δημοσιευθεί στην Εφημερίδα της Κυ- 
βερνήσεως. 

Αθήνα, 13 Ιουλίου 2005 

Ο ΥΠΟΥΡΓΟΣ 

Π. ΠΑΥΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/35576/0022 (2) 

Κατ’ αποκοπή έξοδα κίνησης υπαλλήλων Ο.Τ.Α. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ.3 του άρθρου 5 του ν.2685/1999 
«Κάλυψη δαπανών των μετακινούμενων υπαλλήλων εντός 
και εκτός Επικρατει'ας και άλλες διατάξεις». 

2. Τις διατάξεις της παρ. 3 του άρθρου 22 του ν. .2362/ 
1995. 

3. Τις διατάξεις του άρθρου 40 του Ν.849/1978 και του άρ¬ 
θρου 8 του ν. 2129/1993. 

4. Τις διατάξεις του π.δ. 81/2002 (ΦΕΚΑ57) 

5. Τις διατάξεις του άρθρου 30, παρ.1 του ν.3274/2004 
(ΦΕΚ 195/Α/19.10.2004). 

6. Τις διατάξειςτου άρθρου 9, παρ.4του ν.3345/2005 (ΦΕΚ 
138/Α/16.6.2005). 

7. Την υπ’ αριθμ. 14650/ΔΙΟΕ 85 (ΦΕΚ 519/Β/17.3.2004) 
απόφαση του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

8. Την υπ’ αριθμ. ΔΙΔΚ/Φ. 12/6139/24.3.2004 (ΦΕΚ 
527/Β/24.3.2004) κοινή απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων του Υπουργού Εσωτερι¬ 
κών, Δημόσιας Διοίκησης και Αποκέντρωσης στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης». 

9. Τις υπ’ αριθμ. 2040222/4110/0022/19.6.1998, 2/54621/ 

0022/22.7.1999, 2/648/0022/30.10.1999, 2/83422/0022/ 
5.12.2000, 2/71516/0022/12.12.2001, 2/31607/0022/ 

17.6.2002,2/6771/0022/5.2.2004 κοινές υπουργικές αποφά¬ 
σεις των Υπουργών Εσωτερικών, Δημόσιας Διοίκησης και 
Αποκέντρωσης και Οικονομικών. 

10. Το γεγονός ότι η φύση της εργασίας του προσωπικού 
των Ο.Τ.Α. επιβάλλει συνεχείς μετακινήσεις εντόςτων ορίων 
του κάθε Ο.Τ.Α. 

11. Το γεγονός ότι από τις διατάξεις της απόφασης αυτής 
προκαλείται επιπλέον δαπάνη ποσού 34.560.000 ευρώ περί¬ 
που από 1.1.2005 μέχρι 31.12.2005 και ποσού 46.080.000 ευ¬ 
ρώ ετησίως από 1.1.2006 και εφεξής σε βάρος των προϋπο¬ 
λογισμών των ΟΤΑ, αποφασίζουμε: 

1. Καθορίζουμε τα μηνιαία κατ’ αποκοπή έξοδα κίνησης 
του προσωπικού των ΟΤΑ α’ βαθμού για το χρονικό διάστη¬ 
μα από 1.1.2005 μέχρι 30.6.2005 σε 238 ευρώ μηνιαίως και 
για το χρονικό διάστημα από 1.7.2005 και εντεύθεν σε 270 
ευρώ μηνιαίως. 

2. Η αποζημίωση του άρθρου 131 του π.δ. 351/2003 (ΦΕΚ 
316 Α’) προκειμένου για τους υπαλλήλους των ΟΤΑ α’ βαθ¬ 
μού, εντάσσεται στα ανωτέρω μηνιαία κατ’ αποκοπή έξοδα 
κίνησης αυτών. 

3. Τα έξοδα κίνησης δεν καταβάλλονται για όσο διάστημα 
οι υπάλληλοι απουσιάζουν από την υπηρεσία τους. Δενγίνε- 
ται περικοπή στην κατ’ έτος κανονική άδεια των δικαιούχων 
και στις συνδικαλιστικές άδειες με εξαίρεση την περίπτωση 
που οι δικαιούχοι συνδικαλιστές μετακινούνται εκτός έδρας 
και τους καταβάλλεται ημερήσια αποζημίωση και έξοδα με¬ 
τακίνησης. 

Η αποζημίωση αυτή βαρύνει αποκλειστικά τους οικείους 
προϋπολογισμούςτων Ο.Τ.Α. και σε καμία περίπτωση και για 
οποιονδήποτε λόγο τον κρατικό προϋπολογισμό, η δε κατα¬ 
βολή της θα γίνεται με ξεχωριστό τίτλο πληρωμής, στο τέ¬ 
λος κάθε μηνάς. 


4. Η απόφαση αυτή που ισχύει από 1.1.2005 να δημοσιευ- 
θεί στην Εφημερίδα της Κυβερνήσεως. 

Αθήνα, 13 Ιουλίου 2005 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΠΕΤΡΟΣ ΔΟΥΚΑΣ 

-♦- 

Αριθ. 2/36779/0022 (3) 

Χορήγηση εφάπαξ αμοιβής στους διοικητικούς υπαλλήλους 
της Σιβιτανιδείου Δημόσιας Σχολής Τεχνών και Επαγγελ¬ 
μάτων (Σ.Δ.Σ.Τ.Ε.) αρμοδιότητας του Υπουργείου Εθνι¬ 
κής Παιδείας και Θρησκευμάτων 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 17 παρ.4 του ν.3205/2003 
(ΦΕΚ 297 τ.Α’) «Μισθολογικές ρυθμίσεις λειτουργών και 
υπαλλήλωντου Δημοσίου, Ν.Π.Δ.Δ. και Ο.Τ.Α., μονίμων στε¬ 
λεχών των Ενόπλων Δυνάμεων και αντιστοίχων της Ελληνι¬ 
κής Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

2. Τις διατάξεις του ν.2362/1995 «Περί Δημοσίου Λογιστι¬ 
κού». 

3. Τις διατάξειςτου άρθρου 1 του ν.2469/1997. 

4. Τις διατάξεις του ν.2525/1997 (ΦΕΚ 188/Α/1997) «Ενιαίο 
Λύκειο, πρόσβαση των αποφοίτων του στην Τριτοβάθμια 
Εκπ/ση κ.λπ.». 

5. Τις διατάξειςτου άρθρου 40 του ν. 849/1978, όπως τρο¬ 
ποποιήθηκε με το άρθρο 8 του ν. 2129/1993. 

6. Το γεγονός ότι από την απόφαση αυτή προκαλείται δα¬ 
πάνη συνολικού ύψους 58.393,00 ευρώ για το τρέχον οικο¬ 
νομικό έτος και για κάθε ένα από τα επόμενα έτη. Η δαπάνη 
οικονομικού έτους 2005 θα βαρύνει τον ΚΑΕ 0269 του προϋ¬ 
πολογισμού της ΣΔΣΤΕ και για τα επόμενα έτη θα εγγράφε- 
ται στον προϋπολογισμό του κάθε έτους. 

7. Την υπ’ αριθμ. 14650/ΔΙΟΕ 85/17.3.2004 απόφαση του 
Πρωθυπουργού και του Υπουργού Οικονομικών με θέμα 
«Μεταβίβαση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

Χορηγούμε εφάπαξ αμοιβή στους διοικητικούς υπαλλή¬ 
λους της Σιβιτανιδείου Δημόσιας Σχολής Τεχνών και Επαγ¬ 
γελμάτων (Σ.Δ.Σ.Τ.Ε.) για τη συμμετοχήτους στη διεξαγωγή 
και υποστήριξη των Γενικών (Εισαγωγικών Εξετάσεων) στα 
Πανεπιστήμια και Τ.Ε.Ι., η οποία καθορίζεται και κλιμακώνε¬ 
ται ανάλογα με τις κατηγορίες του προσωπικού αυτού ως 
εξής: 

Α) Υπάλληλοιτης κατηγορίας Υποχρεωτικής Εκπαίδευσης 
ΥΈ. 991,00 ευρώ. 

Β) Υπάλληλοιτης κατηγορίας Δευτεροβάθμιας Εκπαίδευ¬ 
σης ΔΈ. 1.035,00 ευρώ. 

Γ) Υπάλληλοιτης κατηγορίας Τεχνολογικής Εκπαίδευσης 
ΤΈ. 1.100,00 ευρώ. 

Δ) Υπάλληλοιτης κατηγορίας Πανεπιστημιακής Εκπαίδευ¬ 
σης Π.Ε. 1.145,00 ευρώ. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 14 Ιουλίου 2005 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ Μ ΑΡIΕΤΤΑ ΠΑΝ Ν ΑΚΟΥ 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 1704/0051Δ (4) 

Τροποποίηση της υπ' αριθμ. 1590/0051/29.6.2005 (ΦΕΚ 
986/Β/14.7.2005) απόφασης σύστασης ελεγκτικής ομά¬ 
δας για τη διενέργεια ελέγχου στο έργο του Ταμείου Συ¬ 
νοχής «ΠΑΘΕ/Τμήμα Υλίκη-Άγιος Κωνσταντίνος». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρθρ. 17 του ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις» (ΦΕΚ 251/τ.Α/ 14.11.2000), 
όπως τροποποιήθηκε με το άρθρο 23 του ν. 3148/2003 (ΦΕΚ 
136/τ. Α/5.6.2003) και ισχύει. 

2. Την υπ’ αριθμ. 14650/ΔΙΟΕ 85/17.3.2004 απόφαση του 
Πρωθυπουργού και του Υπουργού Οικονομίας και Οικονο¬ 
μικών περί καθορισμού αρμοδιοτήτων των Υφυπουργών Οι¬ 
κονομίας και Οικονομικών (ΦΕΚ519/Τ.Β/17.3.2004). 

3. Την υπ’ αριθμ. 2/40508/0004/23.7.2004 (ΦΕΚ 1185 Β’) 
απόφαση του Υφυπουργού Οικονομίας και Οικονομικών 
«Μεταβίβαση αρμοδιοτήτων και της εξουσίας να υπογρά¬ 
φουν με εντολή Υφυπουργού στο Γ. Γ. Δημοσιονομικής Πο¬ 
λιτικής, στους Γενικούς Διευθυντές και στους Προϊσταμέ¬ 
νους Διευθύνσεων και Τμημάτων του Γενικού Λογιστηρίου 
του Κράτους», όπως τροποποιήθηκε με την υπ’ αριθμ. 
2/20554/0004/19.4.2005 όμοια της (ΦΕΚ Β'556) και ισχύει. 

4. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων μετα¬ 
κίνησης μελώντων ελεγκτικών ομάδωντου άρθρου 17 (παρ. 
6) του ν. 2860/0000 (ΦΕΚ310/τ. Β'/14.3.2003). 

5. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ 1170/ τ. Β7 
14.8.2003). 

6. Το εγκεκριμένο πρόγραμμα ελέγχων της Επιτροπής Δη¬ 
μοσιονομικού Ελέγχου (Ε.Δ.ΕΛ.) για το έτος 2005. 

7. Το εγκεκριμένο ετήσιο πρόγραμμα Τεχνικής Βοήθειας 
της Ε.Δ.ΕΛ για το έτος 2005. 

8. Το γεγονός ότι από τις διατάξεις αυτής της απόφασης 
προκαλείται πρόσθετη δαπάνη σε βάρος του Προγράμμα¬ 
τος Τεχνικής Βοήθειας της Ε.Δ.ΕΛ (επιπλέον εκτός έδρας 
αποζημίωση και έξοδα μετακίνησης). 

9. Την ανάγκη διενέργειας ουσιαστικού ελέγχου σε έργα 
του Ταμείου Συνοχής 2000-2006, αποφασίζουμε: 

1) Τροποποιούμε την παρ. 3 της υπ’ αριθμ. 1590/0051/ 
29.6.2005 (ΦΕΚ 986/Β/14.7.2005) απόφαση σύστασης ελεγκτι¬ 
κής ομάδας για τη διενέργεια ελέγχου στο έργο του Ταμείου 
Συνοχής «ΠΑΘΕ/Τμήμα Υλίκη-Άγιος Κωνσταντίνος» ως εξής: 

«Ο έλεγχος θα διενεργηθεί στην Ε.Υ Διαχείρισης του Ε.Π 
Ο.Α.Λ.Α.Αστις 11.7.2005 στην Αθήνα, στον Τελικό Δικαιούχο 
του έργου ΠΑΘΕ / Κλιμάκιο Θήβας στις 12,13 και 15.7.2005 
καθώς και στο φυσικό αντικείμενο του έργου στον οδικό 
άξονα «Υλίκη-Άγιος Κων/νος στις 14.7.2005». 

2) Μετά την παράγραφο 6 προστίθενται παράγραφοι 7 και 
8 και η παράγραφος 7 αναριθμείται σε 9 

«7) Η παρούσα απόφαση αποτελεί και έγκριση μετακίνη¬ 
σης της ελεγκτικής ομάδας με οποιοδήποτε μεταφορικό μέ¬ 
σο. 

8) Η εκτός έδρα αποζημίωση και τα έξοδα μετακίνησης 
των μελών της ελεγκτικής ομάδας θα καλυφθούν σύμφωνα 
με την υπό στοιχείο 4 του προοιμίου απόφαση». 

3) Η ανωτέρω τροποποιούμενη απόφαση κατά τα λοιπά 
ισχύει ως έχει. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 14 Ιουλίου 2005 

Με Εντολή Υφυπουργού 
Η Γ ενική Διευθύντρια 
Διοίκησης και Δημοσ/κών Ελέγχων 

Κ. ΑΝΤΩΝΟΜΑΝΩΛΑΚΗ 

-♦- 

Αριθ. 287410 (5) 

Τροποποίηση της υπ’ αριθμ. 256312/2.3.2005 (ΦΕΚ 300/Β/ 
2005) απόφαση του Υπ. Αγροτικής Ανάπτυξης και Τροφί- 
μων ως προς την καταληκτική ημερομηνία έκδοσης και 
υποβολής των τιμολογίων. 

ΟΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη : 

1. Τις διατάξεις: 

α) Της υπ’ αριθμ. 603/243942/5.1.2005 (ΦΕΚ 15/Β/2005) 
κοινής απόφασης Υπουργών (κοινή υπουργική απόφαση) 
Αγροτικής Ανάπτυξης και Τροφίμων, Εσωτερικών Δημόσιας 
Διοίκησης και Αποκέντρωσης και Οικονομίας και Οικονομι¬ 
κών "Υλοποίηση του τριετούς προγράμματος βελτίωσης της 
παραγωγής και εμπορίας των προϊόντων της μελισσοκομίας 
2005, 2006 και 2007". 

β) Του ν. 1558/1985 "Κυβέρνηση και Κυβερνητικά όργανα" 
(Α/137) και ειδικότερα του άρθρου 29Α, όπως αυτό προστέ¬ 
θηκε με το άρθρο 27 του ν. 2081/1992 (Α/154), ρύθμιση του 
θεσμού των Επιμελητηρίων, τροποποίηση διατάξεων του ν. 
1712/1987, για τον εκσυγχρονισμό των επαγγελματικών ορ¬ 
γανώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις και τροποποιήθηκε από το άρθρο 1, 
παράγραφος 2ατου ν.2469/1997 ΦΕΚ 38Α' "Περιορισμός και 
βελτίωση της αποτελεσματικότητας των κρατικών δαπανών 
και άλλες διατάξεις" (Α' 38). 

γ) Του ν. 2362/1995 όπως κωδικοποιήθηκε και ισχύει με το 
π.δ. 63/2005 ΦΕΚ 98 Α' "περί Δημοσίου Λογιστικού" (Α/247). 

δ) Τις διατάξεις των άρθρων 13 μέχρι και 29 του ν. 2637/ 
1998 περί "Σύστασης Οργ. Πιστοποίησης Λογαριασμών, Ορ¬ 
γανισμού Πληρωμών και ελέγχου Κοινοτ. Ενισχύσεων Προ¬ 
σανατολισμού και Εγγυήσεων και άλλες διατάξεις" (Α' 200), 
όπως τροποποιήθηκαν και συμπληρώθηκαν με το άρθρο 4 
του ν. 2732/1999 (Α’ 154) και το άρθρο 24 του ν. 2945/2001 
(Α' 223) "Εθνικό Σύστημα Προστασίας της Αγροτικής Δρα¬ 
στηριότητας" και το άρθρο 29 παρ. 1-8 του ν. 3147/2003 (Α' 
135). 

ε) Της υπ’ αριθμ. 389578/2000 (Β' 1470) απόφασης του 
Υπουργού Γεωργίας "περί έγκρισης Κανονισμού Διαδικα¬ 
σίας Πληρωμών του ΟΠΕΚΕΠΕτων ενισχύσεων που βαρύ¬ 
νουν τον Ειδικό Λογαριασμό Εγγυήσεων Γεωργικών Προϊό¬ 
ντων (ΕΛΕΓΕΠ). 

στ) Της υπ’ αριθμ. 271562/2002 (Β'/1042) απόφασης του 
Υπουργού Γεωργίας "περί εγκρίσεως του ΟΠΕΚΕΠΕ ως Ορ¬ 
γανισμού Πληρωμής. 

ζ) Του Καν. (Ε.Κ.) .) 797/2004 του Συμβουλίου "περί ενερ¬ 
γειών βελτίωσης των συνθηκών παραγωγής και εμπορίας 
των προϊόντων της μελισσοκομίας" (Ε 125). 

η) Του Καν. (Ε.Κ.) 917/2004 της Επιτροπής "περί λεπτομε¬ 
ρειών εφαρμογής του Καν. (Ε.Κ.) 797/2004 του Συμβουλίου 
σχετικά με ενέργειες στον τομέα της μελισσοκομίας" (1163). 

θ) Του Καν. (ΕΟΚ) 1258/1999 "Περί χρηματοδοτήσεωςτης 
Κοινής Γεωργικής Πολιτικής" (194). 

ι) Του Καν. (ΕΚ) 1663/1995 της Επιτροπής για τη θέσπιση 
των λεπτομερειών εφαρμογής του Καν. (ΕΚ) 729/1970 του 
Συμβουλίου όσον αφορά τη διαδικασία για την εκκαθάριση 
των λογαριασμών του ΕΓΤΠΕ, Τμήμα Εγγυήσεων (Ε158). 

ια) Του π.δ. 402/1988 "Οργανισμός Υπουργείου Γεωργίας" 
(Α/187) όπως ισχύει σήμερα. 

2. Το Εθνικό Πρόγραμμα βελτίωσης της παραγωγής και 
εμπορίας των προϊόντων της μελισσοκομίας 2005 - 2007, 
που υποβλήθηκε από τη χώρα μας στην Ε.Ε. για έγκριση, και 
εγκρίθηκε με την 0(2004) 3199/τελικό/ 26.8.2004 Απόφαση 
της Ευρωπαϊκής Επιτροπής. 

3. Την υπ’ αριθμ. 256312/2.3.2005 (ΦΕΚ300/Β/2005) από¬ 
φαση του Υπ. Αγροτικής Ανάπτυξης και Τροφίμων περί κα¬ 
θορισμού των όρων, προϋποθέσεων, των δικαιολογητικών 
και του τρόπου πληρωμής της επιχορήγησης της δράσης 
"Αντικατάσταση κυψελών", με την οποία εξουσιοδοτείται ο 
Γεν. Γραμματέας του Υπ. Αγροτικής Ανάπτυξης και Τροφί¬ 
μων νατροποποιεί ή να ορίζει εκ νέου τις ημερομηνίες και τις 
προθεσμίες υποβολής και διαβίβασης των δικαιολογητικών 
και των στοιχείων της εν λόγω απόφασης, αποφασίζουμε: 

1. Τροποποιούμε την υπ’ αριθμ. 256312/2.3.2005 (ΦΕΚ 
300/Β72005) απόφαση του Υπ. Αγροτικής Ανάπτυξης και 
Τροφίμων ως εξής: 

Στην παράγραφο 5.δ "ΔΙΑΔΙΚΑΣΙΑ ΕΝΤΑΞΗΣ - ΕΠΙΧΟΡΗ¬ 
ΓΗΣΗΣ - Υποβολή εξοφλημένων τιμολογίων - δελτίων απο¬ 
στολής" προστίθεται η ακόλουθη φράση: 

"Για το πρόγραμμα του 2005 καταληκτική ημερομηνία έκ¬ 
δοσης και υποβολής των τιμολογίων ορίζεται η 1η Αυγού- 
στου 2005" 

2. Κατά τα λοιπά ισχύειη υπ' αριθμ. 256312/2.3.2005 (ΦΕΚ 
300/Β/2005) απόφαση του Υπ. Αγροτικής Ανάπτυξης και 
Τροφίμων όπως έχει τροποποιηθεί με την υπ’ αριθμ. 
276723/17.5.2005 (ΦΕΚ 731/Β72005) απόφαση του Υπ. 
Αγροτικής Ανάπτυξης και Τροφίμων. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 13 Ιουλίου 2005 

Με εντολή Υπουργού 
Ο Γ ενικός Γ ραμματέας 
ΘΩΜΑΣ ΑΛΗΦΑΚΙΩΤΗΣ 

-♦- 

Αριθμ. 27905/2371 (6) 

Καθορισμός κομίστρων του Οργανισμού ΑστικώνΣυγκοι- 
νωνιών Θεσσαλονίκης (Ο.Α.Σ.Θ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Του ν.δ. 3721/1957 (Α' 142) "περί συστάσεως Οργανι¬ 
σμού Αστικών Συγκοινωνιών Θεσσαλονίκης (Ο.Α.Σ.Θ.)", 
όπως τροποποιήθηκε με το ν.δ. 716/1970 (Α' 238), το ν. 
866/1979 (Α'23) καιτον. 2898/2001 (Α' 71) καιειδικότερατην 
από 30.4.2001 σύμβαση μεταξύτου Ελληνικού Δημοσίου και 
του Ο.Α.Σ.Θ. 

2. Του άρθρου 22 του ν. 2362/1995 (Α' 247) "Περί Δημοσί¬ 
ου Λογιστικού ελέγχου των δαπανώντου Κράτους και άλλες 
διατάξεις". 

3. Του άρθρου 29 Α'του ν. 1558/1985, όπως αυτό συμπλη¬ 
ρώθηκε με το άρθρο 27 του ν. 2081/1992 (Α' 154) και αντικα- 
ταστάθηκεμετο άρθρο 1 παρ. 2ατου ν. 2469/1997 (Α'38) και 
όπως και όπως κωδικοποιήθηκε και ισχύει με το άρθρο 90 
του π.δ. 63/2005 ΦΕΚ 98 Α'. 

4. Του άρθρου 1 του ν. 1214/1981 (Α' 286) όπως προστέ¬ 
θηκε με τις διατάξεις της παρ. 1 του άρθρου 44 του ν. 
2963/2001 (268 Α'). 

5. Της υπ’ αριθμ. 14650/ΔΙΟΕ 85/17.3.2004 (519 Β') κοινής 
απόφασης του Πρωθυπουργού και του Υπουργού Οικονο¬ 


μίας και Οικονομικών "Καθορισμός αρμοδιοτήτων των Υφυ¬ 
πουργών Οικονομίας Οικονομικών". 

6. Της υπ’ αριθμ. 68587/5029/4.7.2003 (934 Β') κοινής από¬ 
φασης των Υφυπουργών Οικονομικών και Μεταφορών και 
Επικοινωνιών "Μεταβολή περιοχής εκτέλεσης αστικής συ¬ 
γκοινωνίας από τον Οργανισμό Αστικών Συγκοινωνιών Θεσ¬ 
σαλονίκης (Ο.Α.Σ.Θ.)". 

7. Της υπ’ αριθμ. Α- ΟΙΚ. 46179/3494/4.8.2003 Συμπληρω¬ 
ματικής Οικονομικής Συμφωνίας μεταξύ Ελληνικού Δημοσί¬ 
ου και Ο.Α.Σ.Θ. 

8. Των κοινών αποφάσεων των Υπουργών Οικονομίας και 
Οικονομικών και Μεταφορών και Επικοινωνιών: 

α. Αριθμ. Α-60180/4487/28.1.2004 (182 Β') 

β. Αριθμ. Α- 59040/5155/04/11.2.2005 (155 Β') 

9. Το υπ’ αριθμ. 5173/6.5.2005 έγγραφο του Σ.Α.Σ.Θ. 

10. Το γεγονός ότι από τις ρυθμίσειςτης απόφασης αυτής 
δεν προκαλείται επιπλέον δαπάνη σε βάρος του Κρατικού 
Προϋπολογισμού, αποφασίζουμε: 

1. Καθορίζουμε από 1η Σεπτεμβρίου 2005 τα κόμιστρα του 
Οργανισμού Αστικών Συγκοινωνιών Θεσσαλονίκης ως εξής: 

α. Βασικό ενιαίο εισιτήριο σε όλες τις λεωφορειακές γραμ¬ 
μές του Ο.Α.Σ.Θ.: 0,50 ευρώ. 

Μειωμένο ενιαίο εισιτήριο σε όλες τις λεωφορειακές 
γραμμές του Ο.Α.Σ.Θ. (φοιτητών - σπουδαστών τριτοβάθ¬ 
μιας εκπαίδευσης, μαθητών πρωτοβάθμιας και δευτερο¬ 
βάθμιας εκπαίδευσης, πολυτέκνων): 0,25 ευρώ. 

Το ως άνω ενιαίο εισιτήριο (βασικό ή μειωμένο) είναι χρονι¬ 
κής διάρκειας εβδομήντα (70) λεπτών της ώρας από την έκδο¬ 
ση (εάν εκδίδεται από τα εντός των λεωφορείων εκδοτικά μη¬ 
χανήματα) ή από την πρώτη ακύρωσή του (εάν είναι προτυπω- 
μένο εισιτήριο) και οι επιβάτες δύνανται να πραγματοποιούν 
μετεπιβιβάσεις εντός εβδομήντα (70) λεπτών της ώρας. Οι με- 
τεπιβιβάσεις γίνονται εντός της ως άνω οριζόμενης χρονικής 
διάρκειας των εβδομήντα (70) λεπτών από την έκδοση ή την 
πρώτη επικύρωση του εισιτηρίου στο πρώτο λεωφορείο, από 
και προς οποιαδήποτε κατεύθυνση. Διευκρινίζεται ότι σε περί¬ 
πτωση που η τελευταία επικύρωση του εισιτηρίου γίνει εντός 
των εβδομήντα (70) λεπτών από την πρώτη, το εισιτήριο ισχύει 
μέχρι την αποβίβαση του επιβάτη από το λεωφορείο αυτό. 

β. Εισιτήριο διάρκειας 24 ωρών στη τιμή των 2,00 ευρώ. 

Εισιτήριο διάρκειας 24 ωρών μειωμένης τιμής (για φοιτη¬ 
τές, σπουδαστές, μαθητές πρωτοβάθμιας και δευτεροβάθ¬ 
μιας εκπαίδευσης, πολυτέκνους) στην τιμή του 1,00 ευρώ. 

Τα εισιτήρια 24ωρης διάρκειας πωλούνται από τα εκδοτή- 
ρια του Ο.Α.Σ.Θ. ή εκδίδονται από τα εντός των λεωφορείων 
εκδοτικά μηχανήματα και οι κάτοχοι αυτών δικαιούνται απε¬ 
ριόριστων μετακινήσεων σε όλες τις λεωφορειακές γραμ¬ 
μές του Ο.Α.Σ.Θ. στο διάστημα των 24 ωρών από την έκδο¬ 
ση ή την πρώτη επικύρωση του εισιτηρίου. 

γ. Εβδομαδιαίο εισιτήριο στο 20πλάσιο του κανονικού ει¬ 
σιτηρίου, ήτοι 10,00 ευρώ. 

Μειωμένο εβδομαδιαίο εισιτήριο δικαιούχων μειωμένηςτι- 
μής εισιτηρίου (φοιτητών - σπουδαστών τριτοβάθμιας εκ¬ 
παίδευσης, μαθητών πρωτοβάθμιας και δευτεροβάθμιας 
εκπαίδευσης, πολυτέκνων) στο 20πλάσιοτου μειωμένου ει¬ 
σιτηρίου, ήτοι 5,00 ευρώ. 

Τα εβδομαδιαία εισιτήρια πωλούνται μόνο από τα εκδοτή- 
ριατου Ο.Α.Σ.Θ. και ισχύουν για απεριόριστες μετακινήσεις 
σε όλες τις λεωφορειακές γραμμές του Ο.Α.Σ.Θ. στο χρονι¬ 
κό διάστημα των επτά (7) ημερολογιακών ημερών από την 
επικύρωσή τους κατά την πρώτη επιβίβαση επί λεωφορείου, 
της ημέρας αυτής περιλαμβανόμενης. 

2.0 Ο.Α.Σ.Θ. δύναται να διαθέτειτο βασικό ή μειωμένο ενι¬ 
αίο εισιτήριο εντός των λεωφορείων (έκδοση από εκδοτικά 
μηχανήματα αυτόματης έκδοσης εισιτηρίων, σε επιβάτες 
που για οποιοδήποτε λόγο δεν είναι εφοδιασμένοι με προ- 
τυπωμένο εισιτήριο), ως εξής: 

α. Το βασικό εισιτήριο των 0,50 ευρώ, αυξημένο κατά 0,10 
ευρώ, ήτοι 0,60 ευρώ. 

β. Το μειωμένο εισιτήριο των 0,25 ευρώ, αυξημένο κατά 
0,05 ευρώ, ήτοι 0,30 ευρώ. 

3. Από τα εκδοτήρια του Ο.Α.Σ.Θ. διατίθενται στο επιβατι¬ 
κό κοινό κάρτες απεριόριστων διαδρομών ως εξής: 

α. Μηνιαίες κάρτες (βασικού ή μειωμένου κομίστρου), στο 
50πλάσιο της τιμής του κανονικού εισιτηρίου, ήτοι 25,00 ευρώ 
οι κανονικές και 12,50 ευρώ οι κάρτες μειωμένου κομίστρου. 

β. Τριμηνιαίες κάρτες, ίσες με τις αντίστοιχες μηνιαίες 
πολλαπλασιαζόμενες επί τον αριθμό 2,8, ήτοι 70,00ευρώοι 
κανονικές και 35,00 ευρώ οι κάρτες μειωμένου κομίστρου. 

γ. Εξαμηνιαίες κάρτες, ίσες με τις αντίστοιχες μηνιαίες 
πολλαπλασιαζόμενες επί τον αριθμό 5,5, ήτοι 137,50ευρώοι 
κανονικές και 68,50 ευρώ οι κάρτες μειωμένου κομίστρου. 

δ. Ετήσιες κάρτες, ίσες με τις αντίστοιχες μηνιαίες πολλα- 
πλασιαζόμενες επί τον αριθμό 10,5, ήτοι 262,50 ευρώ οι κα¬ 
νονικές και 131,00 ευρώ οι κάρτες μειωμένου κομίστρου. 

Οι κάτοχοι των μηνιαίων ή τριμηνιαίων ή εξαμηνιαίων ή 
ετήσιων καρτών απεριορίστων διαδρομών, δικαιούνται με¬ 
τακινήσεων σε όλη την περιοχή εκτέλεσης αστικής συγκοι¬ 
νωνίας από τον Ο.Α.Σ.Θ. και σε όλεςτις λεωφορειακές γραμ¬ 
μές του Ο.Α.Σ.Θ. κατά το χρονικό διάστημα ισχύος των. Οι 
δικαιούχοι μειωμένου κομίστρου επιδεικνύουντο δελτίο του 
δικαιώματος χρήσης μειωμένου κομίστρου, τόσο κατά την 
παραλαβή των καρτών αυτών, όσο και κατά την χρήση τους. 

4. Οι κάρτες απεριόριστων διαδρομών ισχύουν: 

α. Η μηνιαία, από την 1η εκάστου μηνάς έως το τέλος του 
αυτού μήνα. 

β. Η τριμηνιαία από την 1η Ιανουάριου ή την 1η Απριλίου ή 
την 1η Ιουλίου ή την 1η Οκτωβρίου έως την 31η Μαρτίου ή 
την 30η Ιουνίου ή την 30η Σεπτεμβρίου ή 31η Δεκεμβρίου 
αντίστοιχα. 

γ. Η εξαμηνιαία από την 1η Ιανουάριου ή την 1η Ιουλίου 
έως και την 30η Ιουνίου ή την 31η Δεκεμβρίου αντίστοιχα. 

δ. Η ετήσια από την 1η Ιανουάριου έως και την 31η Δεκεμ¬ 
βρίου. 

5.0 Ο.Α.Σ.Θ. υποχρεούται να έχει προς διάθεση και να χο¬ 
ρηγεί τις κάρτες απεριορίστων διαδρομών μέχρι και δέκα 
(10) ημερολογιακές ημέρες πριν και μετά την ημερομηνία 
έναρξης της ισχύος τους. 

6. Ο Ο.Α.Σ.Θ. δύναται να συνάπτει συμβάσεις με Υπουρ¬ 
γεία, Ν.Π.Δ.Δ., Ο.Τ.Α., Οργανισμούς και Επιχειρήσεις του 
Δημόσιου ή του Ιδιωτικού Τομέα, καθώς και με ενώσεις προ¬ 
σώπων, για μαζική διάθεση μηνιαίων ή τριμηνιαίων ή εξαμη¬ 
νιαίων ή ετήσιων καρτών απεριορίστων διαδρομών. Η τιμή 
διάθεσης των ως άνω διατιθέμενων καρτών απεριορίστων 
διαδρομών, διαμορφώνεται ύστερα από διαπραγμάτευση 
μεταξύ του Ο.Α.Σ.Θ. και των προαναφερθέντων φορέων ή 
νομικών προσώπων. Η έκπτωση, που παρέχεται από τον 
Ο.Α.Σ.Θ., δεν θα δύναται να υπερβαίνειτο είκοσι τοις εκατό 
(20%) της κανονικής τιμής της κάρτας. 

7. Ως προς τους δικαιούχους μειωμένης τιμής εισιτηρίου 
και μειωμένης τιμής κάρτας απεριορίστων διαδρομών (φοι¬ 
τητών - σπουδαστών τριτοβάθμιας εκπαίδευσης, μαθητών 
πρωτοβάθμιας και δευτεροβάθμιας εκπαίδευσης, πολυτέ¬ 
κνων), ισχύουντα εξής: 

α. Φοιτητές - Σπουδαστές τριτοβάθμιας εκπαίδευσης: 

Δικαιούνται μειωμένου εισιτηρίου, σε οποιαδήποτε λεωφο- 
ρειακή γραμμή, όλεςτις ημέρες και ώρες, καθ’ όλο το σπου¬ 
δαστικό έτος, ήτοι από την 1η Σεπτεμβρίου έως και την 31η 
Αυγούστου του επόμενου έτους. Η ισχύς των φοιτητικών και 
σπουδαστικών δελτίων, παρατείνεται έως την 31η Οκτωβρί¬ 
ου, ώστε να είναι ευχερής και εφικτή η κτήση της φοιτητικής 
ταυτότητας του επόμενου έτους σπουδών. 

β. Μαθητές Πρωτοβάθμιας και Δευτεροβάθμιας εκπαί¬ 
δευσης: 


Δικαιούνται μειωμένου εισιτηρίου, σε οποιαδήποτε λεω- 
φορειακή γραμμή, όλες τις ημέρες και ώρες, καθ’ όλη τη 
διάρκεια του σχολικού έτους. 

γ. Πολύτεκνοι: 

Δικαιούνται μειωμένου εισιτηρίου, σε οποιαδήποτε λεω- 
φορειακή γραμμή, όλες τις ημέρες και ώρες, κατά τη διάρ¬ 
κεια ισχύος του βιβλιαρίου πολυτεκνίας. 

Οι ως άνω δικαιούχοι μειωμένης τιμής κομίστρου, υπο- 
χρεούνται να έχουν μαζί τους και να επιδεικνύουν στα ελε¬ 
γκτικά όργανα του Ο.Α.Σ.Θ., το κάθε φορά καθοριζόμενο και 
ισχύον δελτίο (πάσο) προκειμένου για φοιτητές - σπουδα¬ 
στές - μαθητές, ή το ισχύον βιβλιάριο πολυτεκνίας προκει¬ 
μένου για πολύτεκνους. 

8. Στους επιβάτες που μετακινούνται, χωρίς την καταβολή 
κομίστρου, επιβάλλεται ενιαίο πρόστιμο 15,00 ευρώ. 

Το ως άνω πρόστιμο επιβάλλεται και στους μετακινούμε¬ 
νους με μειωμένο εισιτήριο, εάν δεν επιδεικνύεται το προ- 
βλεπόμενο, στην παρ. 7 της παρούσας απόφασης ισχύον 
δελτίο (πάσο) ή βιβλιάριο πολυτεκνίας. 

9. Ο Ο.Α.Σ.Θ. υποχρεούται στην έκδοση και διακίνηση των 
ως άνω καθοριζόμενων εισιτηρίων και των καρτών απεριορί¬ 
στων διαδρομών, από την 22α του μηνός Αυγούστου 2005. 
Από την 1η Σεπτεμβρίου 2005 διακόπτεται η διακίνηση και 
πώληση των κομίστρων που είχαν καθιερωθεί δια του Κεφα¬ 
λαίου Α'της αριθμ. 60180/4487/ 28.1.2004 (Β' 182) κοινής 
απόφασης των Υπουργών Οικονομίας και Οικονομικών και 
Μεταφορών και Επικοινωνιών. 

10. Εισιτήρια τα οποία ισχύουν έως την ημερομηνία έναρ¬ 
ξης ισχύος της παρούσας απόφασης και έχουν διατεθεί στο 
επιβατικό κοινό, δύνανται να χρησιμοποιούνται έως και την 
30η Σεπτεμβρίου 2005, τα οποία θα ισχύουν μόνο για μία (1) 
διαδρομή. 

11. Στις ως άνω τιμές κομίστρων περιλαμβάνονται όλες οι 
νόμιμες κρατήσεις προς τρίτους, από οπουδήποτε και αν 
έχουν επιβληθεί. 

12. Η αμοιβήτρίτωνγιατηνπώλησητωνπροτυπωμένωνει¬ 
σιτηρίων του Ο.Α.Σ.Θ. καθορίζεται σε ποσοστό τέσσερα 
τοις εκατό (4%) επί της τιμής του κομίστρου. 

13. Η διαρκής και πλήρης ενημέρωση, με κάθε πρόσφορο 
τρόπο, του επιβατικού κοινού, επί των ρυθμίσεων της πα¬ 
ρούσας κοινής υπουργικής απόφασης, είναι υποχρέωση 
του Ο.Α.Σ.Θ. στα πλαίσια του ισχύοντος Χάρτη Υποχρεώσε¬ 
ων προς τον Καταναλωτή (Χ.Υ.Κ.). 

14. Από της ισχύος της παρούσας απόφασης (1.9.2005) 
παύει να ισχύει το Κεφάλαιο Α' της υπ' αριθμ. 60180/4487/ 
28.1.2004 κοινής απόφασης των Υπουργών Οικονομίας και 
Οικονομικών και Μεταφορών και Επικοινωνιών (182 Β'). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 12 Ιουλίου 2005 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ ΚΑΙ 

ΟΙΚΟΝΟΜΙΚΩΝ ΕΠΙΚΟΙΝΩΝΙΩΝ 

ΠΕΤΡΟΣ ΔΟΥΚΑΣ ΜΙΧΑΛΗΣ ΛΙΑΠΗΣ 

-♦- 

Αριθ. 6185 (7) 

Συγκρότηση πενταμελούς Υπηρεσιακού Συμβουλίου αρμό¬ 
διου για το προσωπικό του Επιμελητηρίου Δράμας 
(Ν.Π.Δ.Δ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη τις διατάξεις: 

α) των άρθρων 9 και 11 παρ. 5 και 7 του ν. 3260/2004. 

β) της παρ. Β4του άρθρου 40 του ν. 1884/1990. 

γ) Του άρθρου 6του ν. 2839/2000. 

δ) Τουν. 2503/1997. 

ε) Του Οργανισμού του Επιμελητηρίου Δράμας. 

στ) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολο¬ 
γισμού γιατί το υπηρεσιακό συμβούλιο έχει ήδη συσταθεί 
και θα λειτουργεί σύμφωνα με την παρούσα συγκρότηση με 
ισάριθμα μέλη. 

ζ) Την υπ' αριθμ. 2921/26.4.1999 απόφασή μας, περί συ- 
στάσεως Υπηρεσιακού Συμβουλίου αρμόδιου για το προ¬ 
σωπικό του Επιμελητηρίου Δράμας (Ν.Π.Δ.Δ.) αποφασίζου¬ 
με: 

1) Συγκροτούμε στο Επιμελητήριο Δράμας (Ν.Π.Δ.Δ.) πε¬ 
νταμελές Υπηρεσιακό Συμβούλιο, αρμόδιο για όλο το προ¬ 
σωπικό του Επιμελητηρίου Δράμας ως εξής: 

α) Τρεις (3) μονίμους υπαλλήλους με βαθμό Α’ από αυτούς 
που υπάγονται στην αρμοδιότητα του Υπηρεσιακού Συμ¬ 
βουλίου. 

Ένα τουλάχιστον από τα τακτικά μέλη και ένα από τα ανα¬ 
πληρωματικά θα είναι διαφορετικού φύλου από τα λοιπά, 
εφόσον υπάρχει και έχει τις νόμιμες προϋποθέσεις. 

β) Δύο αιρετούς εκπροσώπους των εργαζομένων με βαθ¬ 
μό Α’ με τους αναπληρωτές τους. 

2) Ταυπό στοιχεία α'τακτικά μέλη της παρ. 1 ορίζονται από 
το Γ ενικό Γ ραμματέατης Περιφέρειας από υπαλλήλους που 
έχουν ορισθεί από το Διοικητικό Συμβούλιο του Επιμελητη¬ 
ρίου Δράμας γιατί έχουν επιλεγεί από αυτό ως Προϊστάμε¬ 
νοι Διευθύνσεων του Επιμελητηρίου σύμφωνα με τις διατά¬ 
ξεις του άρθρου 9 παρ. 2 εδ. 2 του ν. 3260/ 2004. 

Σε περίπτωση που στο Επιμελητήριο Δράμας δεν υπάρ¬ 
χουν τρεις (3) υπάλληλοι της ως άνω κατηγορίας, ως λοιπά 
τακτικά μέλη ορίζονται μόνιμοι υπάλληλοι με βαθμό Α’ που 
δεν υπάγονται στην αρμοδιότητα του Υπηρεσιακού Συμβου¬ 
λίου άλλης Δημόσιας Υπηρεσίας ή άλλου Ν.Π.Δ.Δ. 

3) Τα υπό στοιχεία α’ αναπληρωματικά μέλη της παρ. 1 της 
παρούσης ορίζονται από το Γ ενικό Γ ραμματέα της Περιφέ¬ 
ρειας από υπαλλήλους του Επιμελητηρίου Δράμας που 
έχουν επιλεγεί ως Προϊστάμενοι Διευθύνσεων και εν ελλεί¬ 
ψει υπαλλήλων της κατηγορίας αυτής, από μόνιμους υπαλ¬ 
λήλους με βαθμό Α' που δεν υπάγονται στην αρμοδιότητα 
του Υπηρεσιακού Συμβουλίου, άλλης Δημόσιας Υπηρεσίας 
ή άλλου Ν.Π.Δ.Δ. 

4) Με την απόφαση ορισμού των μελών του Υπηρεσιακού 
Συμβουλίου, ορίζεται ως πρόεδρος ένα από τα τακτικά μέλη 
με αναπληρωτή του, επίσης ένα από τα μέλη αυτά. Στην πε¬ 
ρίπτωση που προεδρεύει ο αναπληρωτής του προέδρου θα 
συμμετέχει ως τακτικό μέλος ο αναπληρωτής του προε- 
δρεύοντος. 

5) Γραμματέας του Υπηρεσιακού Συμβουλίου ορίζεται 
υπάλληλος με βαθμό τουλάχιστον Γ, με αναπληρωτή του 
υπάλληλο του ιδίου βαθμού του οικείου Ν.Π.Δ.Δ. 

6) Η θητεία των μελών του Υπηρεσιακού Συμβουλίου είναι 
διετής. 

7) Όταν το Υπηρεσιακό Συμβούλιο κρίνει θέματα προσω¬ 
πικού με σχέση εργασίας ιδιωτικού δικαίου, αντί των δύο αι¬ 
ρετών εκπροσώπων των μονίμων υπαλλήλων μετέχουν οι 
δύο αιρετοί εκπρόσωποι του προσωπικού με σύμβαση ερ¬ 
γασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Δράμα 8 Ιουλίου 2005 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 


Αριθ. 9649 (8) 

Σύσταση Νομικού Προσώπου με την επωνυμία «Σχολική 
Επιτροπή Γυμνασίου Δ.Δ.Γουμέρου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995 «Δημο¬ 
τικός και Κοινοτικός Κώδικας». 

2. Τις διατάξεις του ν. 2503/1997 «Διοίκηση, οργάνωση, 
στελέχωσητης Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις». 

3. Τις διατάξεις του άρθρου 5 του ν. 1894/1990 «Για την 
Ακαδημία και άλλες διατάξεις» 

4. Την υπ’ αριθμ. 241 Γ.Γ. /18.8.1998 απόφαση μας «περί 
ανάθεσης άσκησης αρμοδιοτήτων και εξουσιοδότησης 
υπογραφής». 

5. Την υπ’ αριθμ. 42/2005 απόφαση του Δημοτικού Συμ¬ 
βουλίου Ωλένης περί κατάργησης ενιαίας σχολικής επιτρο¬ 
πής Γυμνασίου - Δημοτικού - Νηπιαγωγείου και σύστασης 
Νομικού Προσώπου με την επωνυμία «Σχολική Επιτροπή Γ υ¬ 
μνασίου Δ.Δ.Γουμέρου». 

6. Την υπ’ αριθμ. 77/2005 απόφαση του Δημοτικού Συμβου¬ 
λίου Ωλένης περί λήψη απόφασης για τους σκοπούς, πόρους, 
διοίκηση των Νομικών Π ροσώπων με την επωνυμία: 

α) Σχολική Επιτροπή Γ υμνασίου Δ.Δ. Γ ουμέρου. 

β) Ενιαία Σχολική Επιτροπή Δημοτικού-Νηπιαγωγείου Δ.Δ 
Γουμέρου. 

7. Την υπ’ αριθμ.29776/2.11.1991 απόφαση του Νομάρχη 
Ηλείας με την οποία συστάθηκε η σχολική επιτροπή Γυμνασί- 
ου-Δημοτικού- Νηπιαγωγείου Δ.Δ.Γουμέρου, αποφασίζουμε: 

1. Καταργούμε το Νομικό Πρόσωπο με την Επωνυμία 
«Σχολική Επιτροπή Γυμνασίου-Δημοτικού - Νηπιαγωγείου 
Δ.Δ.Γουμέρου». 

2. Συστήνουμε, στο Δήμο Ωλένης Νομικό Πρόσωπο με την 
επωνυμία «Σχολική Επιτροπή Γ υμνασίου Δ.Δ.Γουμέρου», με 
έδρα το Γούμερο. 

3. Σκοπός του Νομικού Προσώπου είναι: 

Α. Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσιμων 
υλικών και εν γένει προμηθειών κ.λ.π., αμοιβή καθαριστριών. 

Β. Η εκτέλεση μικρών έργων για την επισκευή και συντή¬ 
ρηση των σχολικών εγκαταστάσεων. 

Γ. Η αποκατάσταση φθορών και ζημιών των επίπλων, εξο¬ 
πλισμού και γενικά των σχολικών εγκαταστάσεων. 

Δ. Η διαχείριση των εσόδων από την ενδεχόμενη εκμετάλ¬ 
λευση των σχολικών κυλικείων. 

Ε. Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, βιβλία 
για τη σχολική βιβλιοθήκη και γενικά με όλα τα μέσα που εί¬ 
ναι απαραίτητα για τη λειτουργία τους και γενικότερα η λή¬ 
ψη όλων των μέτρων που κρίνονται αναγκαία για την στήρι¬ 
ξη της διοικητικής λειτουργίας των σχολικών μονάδων. 

4. Πόροι του Νομικού Προσώπου είναι: 

α. Η επιχορήγηση του Δήμου ή κρατική επιχορήγηση. 

β. Οι κάθε είδους εισφορές, δωρεές, κληρονομιές και κλη¬ 
ροδοσίες. 

γ. Οι πρόσοδοι της σχολικής περιουσίας και το προϊόν εκ¬ 
ποίησης περιουσιακών στοιχείων. 

δ. Τα έσοδα από κάθε άλλη νόμιμη πηγή. 

5. Διοίκηση. 

Η συνιστώμενη επιτροπή διοικείται από 7/μελές Διοικητικό 
Συμβούλιο αποτελούμενο από: 

α. Τον Πρόεδρο του Τ.Σ. του Δ.Δ. Γουμέρου, ως πρόεδρο 
της Σχολικής Επιτροπής ή άλλο αιρετό μέλος ή μη, οριζόμε¬ 
νο από αυτόν. 

β. Τον Διευθυντή του Σχολείου. 

γ. Δύο (2) δημότες. 

δ Έναν εκπρόσωπο του Συλλόγου γονέων και Κηδεμόνων. 

ε. Ένα (1) μαθητή εκπρόσωποτου 15/μελούςτου Γυμνασίου. 

στ.Ένα (1) Δημοτικό Σύμβουλο 

Οι ανωτέρω ορίζονται από το Δημοτικό Συμβούλιο με τους 
αναπληρωτές τους, μετά από έγγραφο των αρμοδίων φορέ¬ 
ων με το οποίο ορίζουνε τον εκπρόσωπο τους. 

Η θητεία της επιτροπής ακολουθεί την δημοτική περίοδο. 

Το Διοικητικό Συμβούλιο εκλέγει με μυστική ψηφοφορία 
τον Αντιπρόεδρο και τον Γραμματέα. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

6. Κάλυψη δαπάνης. Από τις διατάξεις της παρούσας από¬ 
φασης προκύπτει δαπάνη σε βάρος του προϋπολογισμού 
του Δήμου για το οικονομικό έτος 2005, ο οποίος επιχορη¬ 
γείται από το ΥΠ.ΕΣ.Δ.Δ.Α., ύψους 5000 ευρώ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πύργος, 27 Ιουνίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΚΙΜΩΝ ΔΕΛΗΓΙΑΝΝΗΣ 

-♦- 

Αριθ. 8251 (9) 

Αύξηση του αριθμού ημερών μετακίνησης εκτός έδρας του 
Οδηγούτου Νομάρχη και του Οδηγού των Αντινομαρχών 
της Νομαρχιακής Αυτοδιοίκησης Αχάίας 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν.2503/1997 (ΦΕΚ 107/30.5.1997) »Δι- 
οίκηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατάξεις. 

2. Τις διατάξεις του ν. 2685/1999 (ΦΕΚ 35/18.2.1999)»κά- 
λυψη δαπανών μετακινούμενων υπαλλήλων εντός και εκτός 
επικράτειας κ.α.» 

3. Τις διατάξεις του άρθρου 25 παρ.6 του ν. 2738/1999 
(ΦΕΚ 180/9.9.1999) «Συλλογικές Διαπραγματεύσεις στη Δη¬ 
μόσια Διοίκηση, μονιμοποιήσεις συμβασιούχων αορίστου 
χρόνου και άλλες διατάξεις. 

4. Την υπ’ αριθμ. 3465/24.3.2005 (ΦΕΚ 468/11.4. 2005) 
απόφαση του Γ ενικού Γ ραμματέα της Περιφέρειας Δυτικής 
Ελλάδας που αφορά στον καθορισμό ανωτάτου ορίου των 
επιτρεπομένων κατ’έτος ημερών μετακίνησης εκτός έδρας 
των υπαλλήλων που υπηρετούν στη Ν. Α. Αχάίας. 

5. Την ανάγκη μετακίνησης του οδηγού του Νομάρχη και 
των οδηγών των Αντινομαρχών της Ν.Α. Αχάίας, λόγω εκτά¬ 
κτων αναγκών, της ανάγκης ελέγχου από το Νομάρχη και 
τους έξι Αντινομάρχες των έργων που πραγματοποιούνται 
στο Νομό καθώς και των επισκέψεων σε Υπουργεία και Ορ¬ 
γανισμούς για την προώθηση θεμάτων της Ν .Α. 

6. Το γεγονός ότι στις 30.6.2005 εξαντλείται το όριο των 120 
ημερών εκτός έδρας για τον οδηγό του Νομάρχη και τον οδη¬ 
γό των Αντινομαρχών, βάσει του υπ’ αριθμ. 550/21.6.2005 εγ¬ 
γράφου της Νομαρχιακής Αυτοδιοίκησης Αχάίας. 

7. Το γεγονός ότι το ύψος της προκαλούμενης από την 
απόφαση αυτή δαπάνης θα ανέλθει στο ποσό των 3.000 Ευ¬ 
ρώ και έχει εγγράφει στον Κ.Α.Ε0711 (Ν.Α. Αχάίας), αποφα¬ 
σίζουμε: 


Αυξάνουμε το ανώτατο όριο των επιτρεπόμενων ημερών 
μετακίνησης εκτός έδρας του οδηγού του Νομάρχη και του 
οδηγού των Αντινομαρχών της Ν.Α. Αχάίας για το έτος 2005 
κατά 80 ημέρες δηλαδή 120+80=200 ημέρες. 

Κατά τα λοιπά ισχύει η προηγούμενη σχετική απόφαση μας. 

Η δαπάνη που θα προκληθεί από την εφαρμογή της από¬ 
φασης αυτής, θα βαρύνει τις πιστώσεις του προϋπολογι¬ 
σμού της Νομαρχιακής Αυτοδιοίκησης Αχαίας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πάτρα, 7 Ιουλίου 2005 

Ο Γενικός Γραμματέαε Περιφέρειας κ.α.α 
Ο Γενικός Διευθυντής 
ΚΙΜΩΝ ΔΕΛΗ ΓΙΑΝΝΗΣ 

-♦- 

Αριθ. 6572 (10) 

Ανανέωση απαγόρευσης Θήρας για ορισμένο χρόνο 
Σημάντρων Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2218/1994 (ΦΕΚ 90 Α') «Ίδρυση Νο¬ 
μαρχιακής Αυτοδιοίκησης, τροποποίηση διατάξεων για την 
πρωτοβάθμια αυτοδιοίκηση κ.λ.π.», όπως αυτές συμπληρώθη¬ 
καν με τις διατάξεις του ν. 2240/1994 (ΦΕΚ 153 Α') «Συμπλήρω¬ 
ση διατάξεων για την Νομαρχιακή Αυτοδιοίκηση κ.λπ.». 

2. Τις διατάξεις του ν. 2503/1997 (ΦΕΚ 107 Α') «Διοίκηση, 
Οργάνωση, Στελέχωση της Περιφέρειας κ.λπ.». 

3. Την υπ’ αριθμ. 5631/11.8.2000 απόφαση Γ ενικού Γ ραμ¬ 
ματέα Περιφέρειας Κεντρικής Μακεδονίας «Ορισμός ειση¬ 
γητών και μεταβίβαση εξουσίας υπογραφής με Ε.Γ.Γ.Π.Κ.Μ. 
αποφάσεων, εγγράφων κ.λπ.», όπως συμπληρώθηκε με την 
υπ’ αριθ. 4346/25.9.2002 όμοια. 

4. Τις διατάξειςτου ν.δ. 86/1969 «ΠερίΔασικού Κωδικός». 

5. Τις διατάξεις του ν. δ. 996/1971 «Περί αντικαταστάσεως και 
συμπληρώσεως διατάξεων τινών του Νομοθετικού Διατάγμα¬ 
τος 86/1969 «περί Δασικού Κωδικός και κωδικοποιήσεως. 

6. Τις διατάξεις του ν. 177/1975 «Περί αντικαταστάσεως 
και συμπληρώσεως διατάξεων τινών του Νομοθετικού Δια¬ 
τάγματος 86/1969». 

7. Το άρθρο 57, τροποποίηση και συμπλήρωση διατάξεων 
του ν.δ. 86/1969 «Δασικός Κώδιξ» (ΦΕΚ 7 Α'), του ν.2637/ 
1998 «Σύσταση Οργανισμού Πιστοποίησης κ.λπ.» (ΦΕΚ 200 
Α'), με το οποίο τροποποιήθηκαν τα άρθρα 253 και 254 του 
ν.δ. 86/1969, όπως αυτά αντικαταστάθηκαν από τα άρθρα 3 
και 4 του ν. 177/1975 (ΦΕΚ 205 Α'). 

8. Την υπ’ αριθμ. 414 985/29.11.1985 (ΦΕΚ 757/Β7 
18.12.1985) κοινή απόφαση των Υφυπουργού Εθνικής Οικο¬ 
νομίας και Αναπληρωτή Υπουργού Γεωργίας «Μέτρα διαχεί¬ 
ρισης της άγριας πτηνοπανίδας», όπως αυτή τροποποιήθηκε 
με τις 366599/16.12.1996 (ΦΕΚ 1188/Β/ 31.12.1990) και 
294283/23.12.1997 (ΦΕΚ 68/Β/4.2.1998), κοινές αποφάσεις 
των Υπουργών Εθνικής Οικονομίας και Γεωργίας. 

9. Την υπ’ αριθμ. 2022/15.5.2000 Δασική Απαγορευτική 
Διάταξη Θήρας η οποία εκδόθηκε ύστερα από την υπ’ αριθμ. 
1580/22.5.2000 απόφαση απαγόρευσης Θήρας του Δ/ντή 
Δασών Ν. Χαλκιδικής που λήγει την 19.8.2005 . 

10. Το υπ’ αριθμ. 35/19.5.2005 έγγραφο Κυνηγετικού Συλ¬ 
λόγου Ν. Μουδανιών με το οποίο ζητεί την ανανέωση της 
απαγόρευσης Θήρας στην περιοχή Αλαταριά και Ζταπ Λάκ¬ 
κος Δημ. Διαμ. Σημάντρων Δήμου Μουδανιών Ν. Χαλκιδικής. 

11. Την υπ’ αριθμ. 2216/27.5.2005 εισήγηση του Δασαρ¬ 
χείου Πολυγύρου για τη σκοπιμότητα απαγόρευσης του κυ- 

νηγίου για την προστασία, ανάπτυξη, αναπαραγωγή της 
άγριας πανίδας της περιοχής, αποφασίζουμε: 

Απαγορεύουμε το κυνήγι παντός θηράματος για πέντε( 5) 
ακόμα χρόνια, ήτοι από 20.8.2005 μέχρι 19.8.2010 στην έκταση 
εμβαδού επτά χιλιάδων (7000,00) στρ., περιοχής « Ζταπ Δάκος 
και Αλοαταριά « Δημ. Διαμ. Σημάντρων Ν. Χαλκιδικής όπως φαί¬ 
νεται στο συνημμένο χάρτη κλιμ.: 1 : 15000 . 

Το Δασαρχείο Πολυγύρου να μεριμνήσει για την έκδοση 
σχετικής Δασικής Απαγορευτικής Διάταξης. 


Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως 

Θεσσαλονίκη, 7 Ιουλίου 2005 

Με εντολή Γενικού Γραμματέα Περιφέρειας 
Ο Διευθυντής Δασών 
ΧΡΗΣΤΟΣ ΛΑΓΓΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






